**Csongrád Város Polgármesterétől**

Száma: Fjl/211-1/2021.

Témafelelős: Kecskés Nikoletta

**ELŐTERJESZTÉS**

**Csongrád Városi Önkormányzat Képviselő-testületének**

**hatáskörében eljáró Polgármester döntéséhez**

**Tárgy:** Javaslat Csongrád Város Településszerkezeti Tervének és Csongrád Város Helyi Építési Szabályzatáról és Szabályozási Terve jóváhagyásáról szóló (HÉSZ) 25/2005. (VIII. 29.) Ökt. rendelet módosítását érintő Csongrád 0505/124 hrsz. ingatlan kiemelt fejlesztési területté nyilvánításáról

**Tisztelt Képviselő-testület!**

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus-világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021. (I. 29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, a képviselő-testület feladat-és hatáskörét gyakorolva, Csongrád város Polgármestere az alábbiakat terjeszti elő.

Csongrád Városi Önkormányzat a 17/2021. (II.18.) számú határozatával döntött a Csongrád Mars út 1. számú, 0505/124 helyrajzi számú ingatlant (ismertebb nevén Mars Magyarország Kisállateledel Gyártó Kft.) érintő Szabályozási Terv és szabályozási előírások (építési mód, beépíthetőség, kialakítható területek, építménymagasság, zöldfelületek) módosításáról.

Ahhoz, hogy a 0505/124 helyrajzi számú ingatlanon tervezett beruházás mielőbb megkezdhető legyen és az ehhez kapcsolódó Szabályozási Terv és szabályozási előírások módosítása egy ütemben haladjon a további területekre vonatkozó módosításokkal, ezért javaslom, hogy az Önkormányzat ezen területet nyilvánítsa kiemelt fejlesztési területté.

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (a továbbiakban: Korm. rendelet) 32. § (6) bekezdés c) pontja alapján a képviselő-testület döntésével kiemelt fejlesztési területté nyilváníthat olyan területeket, melyek beruházás megvalósítása miatt indokoltak. Ebben az esetben a Korm. rendelet 42. §-ában foglaltak szerinti tárgyalásos eljárás keretén belül történhet a településrendezési eszközök módosítása.

A fentiekre tekintettel, a határozati javaslatban foglaltak szerint döntöttem.

**Határozati javaslat**

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus-világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021. (I. 29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Csongrád Városi Önkormányzat Képviselő-testületének feladat-és hatáskörében eljárva, Csongrád Város Polgármestere a képviselő-testület egyetértésével az alábbi döntést hozza:

Csongrád Városi Önkormányzat kiemelt fejlesztési területté nyilvánítja a Csongrád Mars út 1. számú, 0505/124 helyrajzi számú (ismertebb nevén Mars Magyarország Kisállateledel Gyártó Kft.) ingatlan területét.

Csongrád Városi Önkormányzat a Csongrád Mars út 1. számú, 0505/124 helyrajzi számú (ismertebb nevén Mars Magyarország Kisállateledel Gyártó Kft.) ingatlanra vonatkozó településrendezési eszközök módosítását a kiemelt fejlesztési területre tekintettel tárgyalásos eljárás keretein belül végzi el.

A határozatról értesítést kap:

1. Képviselő-testület tagjai
2. fejlesztési és üzemeltetési iroda

Csongrád, 2021. március 1.

 Bedő Tamás

 polgármester